मोहन लाल जी अरोड़ा की याद में .....
अमृतसर|मोहन लालजी अरोड़ा का जीवन एक पारिवारिक संत की तरह से व्यतीत हुआ। वह बाल काल से लेकर अंत तक राष्ट्रीय स्वयं सेवक संघ से जुड़े रहे। संघ में अलग-अलग दायित्व निभाते हुए वह पांच साल तक अमृतसर महानगर के सह संघ चालक का कार्यभार देखते रहे। वह आर्य समाज मंदिर लारेंस रोड के प्रधान भी रहे। संघ में वह राष्ट्रीय सिख संगत का कार्य चार साल तक देखते रहे। वह चिन्मय मिशन में भी काफी सक्रिय रहे। अमृतसर पिंजरापोल गौशाला में जाना और माधव विद्या निकेतन स्कूल के रविवार की गोष्ठी में भाग लेना और सारा दिन किसी किसी सामाजिक कामकाज में हिस्सा लेना उनकी दिनचर्या में शुमार था। ऐसे महान व्यक्तित्व का इस संसार से चले जाना समाज और परिवार के लिए अपूर्णीय क्षति है। हम भगवान से प्रार्थना करते हैं कि उनकी आत्मा को शांति दे। परिवार को हिम्मत बख्शें। -अशोककपूर, महामंत्री अमृतसर पिंजरापोल गौशाला, घी मंडी, अमृतसर।
hin_Deva hin_Deva